CELEX: 52011PC0185
Language: sk
Date: 2011-04-06
Title: Návrh ROZHODNUTIE RADY, ktorým sa ustanovuje stanovisko Európskej únie v rámci Generálnej rady Svetovej obchodnej organizácie k pristúpeniu Vanuatskej republiky  k Svetovej obchodnej organizácii

|

52011PC0185

Návrh ROZHODNUTIE RADY, ktorým sa ustanovuje stanovisko Európskej únie v rámci Generálnej rady Svetovej obchodnej organizácie k pristúpeniu Vanuatskej republiky  k Svetovej obchodnej organizácii  /* KOM(2011) 185 v konečnom znení - NLE 2011/0077 */  

	[pic] | EURÓPSKA KOMISIA |Brusel, 6.4.2011KOM(2011) 185 v konečnom znení2011/0077 (NLE)NávrhROZHODNUTIE RADY,ktorým sa ustanovuje stanovisko Európskej únie v rámci Generálnej rady Svetovej obchodnej organizácie k pristúpeniu Vanuatskej republiky k Svetovej obchodnej organizáciiODÔVODNENIE1. KONTEXT NÁVRHUPrehľad podmienok vstupu Vanuatu do WTOI. ÚVODČlenovia Svetovej obchodnej organizácie (ďalej len „WTO“) a Vanuatská republika dospeli do záverečnej fázy uzatvorenia dohody o podmienkach vstupu Vanuatskej republiky do tejto organizácie. Táto skutočnosť je výsledkom dlhotrvajúcich rokovaní, ktoré sa začali predložením žiadosti o vstup do WTO v roku 1995 zo strany Vanuatu. Vanuatská republika uzavrela rokovania o vstupe v roku 2001 a v tom čase Európske spoločenstvo formálne prijalo jej prístupový balík. Následne však Vanuatu požiadalo o viac času na zváženie prístupového balíka. V roku 2008 Vanuatu oznámilo, že jej pripravené pokračovať v práci na svojom procese prístupu. Od roku 2009 prebiehali práce technického charakteru s cieľom aktualizovať prístupový balík odsúhlasený v roku 2001. Žiadosť Vanuatu o vstup bola preskúmaná v súlade s pokynmi stanovenými v rozhodnutí Generálnej Rady WTO z 10. decembra 2002 o vstupe najmenej rozvinutých krajín (LDC) a teraz sa musí Rada vo svojom rozhodnutí schváliť podmienky vstupu Vanuatu, predtým ako môže EÚ formálne podporiť jeho vstup.Zhrnutie podmienok vstupu sa uvádza ďalej.II. ZHRNUTIE PODMIENOK VSTUPU VANUATU DO WTO PODĽA ODVETVÍKonečná viazaná colná sadzba (FBR) Vanuatu je približne 40 % . Konečná viazaná colná sadzba vo výške 40 % predstavuje s relatívne malým počtom výnimiek priemer tiež pre väčšinu priemyselných a poľnohospodárskych odvetví.Z 5060 položiek colného sadzobníka harmonogramu Vanuatu, len 98 položiek nedosiahne v čase vstupu svoju FBR a v dôsledku toho budú mať vykonávacie obdobie. Z 98 položiek bude 1. januára 2011 znížených na konečnú viazanú colnú sadzbu 52 položiek, 45 položiek (vrátane vín a liehovín) sa zníži na konečnú viazanú colnú sadzbu 1. januára 2013 a 1 položka (pivo) sa zníži na konečnú viazanú colnú sadzbu 1. januára 2015.Tieto priemerné úrovne pre colné sadzby sú celkom prijateľné vzhľadom na status Vanuatu ako najmenej rozvinutej krajiny, malú veľkosť a zraniteľnosť jej hospodárstva a jej ostrovný charakter. V minulosti, pokiaľ ide o najmenej rozvinuté krajiny, považovala EÚ tieto úrovne colných sadzieb za v prípade hospodárstva porovnateľnej veľkosti za primerané a akceptovala ich. Vanuatu sa zúčastňuje rokovaní o komplexnej DHP ako člen Tichomorskej skupiny krajín AKT.Priemyselný tovar-  Priemerná FBR pre nepoľnohospodárske výrobky je 39, 6 %.-  Vo väčšine priemyselných odvetví sú colné sadzby v priemere viazané na úrovni 40 %, s niekoľkými najvyššími hodnotami dosahujúcimi 65 % v prípade niektorých položiek colného sadzobníka týkajúcich sa chemikálií, textilu, papiera a strojových zariadení.-  Najvyššie úrovne priemerných colných sadzieb sú v oblasti nábytku a hračiek (konečné viazané colné sadzby nad 60 %).-  Len farmaceutické (od cla oslobodené) výrobky a výrobky zdravotníckeho vybavenia sú viazané na priemerných úrovniach pod 10 %.Poľnohospodárske výrobky-  V prípade poľnohospodárskeho tovaru je priemerná FBR 42,8 %.-  V poľnohospodárstve sú najvyššie sadzby na úrovni 75 % v prípade minerálnych vôd a piva. Čerstvé ryby a zelenina sú na úrovni 65 %. V prípade tabaku sú najvyššie konečné viazané colné sadzby na úrovni 55 %.SlužbyListina špecifických záväzkov Vanuatu v službách je veľmi uspokojivý vzhľadom na jeho status najmenej rozvinutej krajiny. Vanuatu prijme záväzky týkajúce sa prístupu na trh a záväzky národného zaobchádzania v širokom rozsahu v odvetviach poskytovania služieb vrátane profesionálnych služieb, komunikačných služieb (doručovateľské a telekomunikačné služby), v stavebných, distribučných, vzdelávacích, environmentálnych, finančných, turistických službách, ako aj službách leteckej dopravy.Záväzky podľa protokoluV záverečnej, multilaterálnej fáze procesu vstupu sa členovia WTO kolektívne usilovali o zabezpečenie základnej zlučiteľnosti obchodných právnych predpisov a inštitúcií Vanuatu s pravidlami a dohodami WTO, čo stanovili v protokole o vstupe a v správe pracovnej skupiny. Tieto záležitosti sú pre EÚ obzvlášť dôležité:Obchodné právaVanuatu sa zaviazalo od dátumu vstupu udeľovať na požiadanie každému domácemu alebo zahraničnému subjektu automaticky a v čo najkratšom čase, obchodné licencie, ktoré mu umožňujú prevádzkovať dovoz a vývoz tovaru bez toho, aby musel byť zapojený do výroby alebo distribúcie. Okrem toho sa vytvorí kategória jednej licencie s cieľom umožniť držiteľom licencie na distribúciu prevádzkovať aj dovoz a vývoz. Odstránia sa poplatky za obchodnú licenciu, ktoré porušujú akékoľvek záväzky nediskriminácie a národného zaobchádzania. Príslušné právne predpisy boli nedávno zmenené a doplnené a implementované.Vnútroštátne dane na dovozVanuatu sa zaviazalo uplatňovať svoje domáce dane v súlade príslušnými ustanoveniami WTO nediskriminačným spôsobom na dovoz zo všetkých členských štátov WTO a na doma vyrobený tovar.Listina spotrebných daní bude zmenená a doplnená s cieľom odstrániť diskrimináciu medzi rovnakými alebo podobnými alkoholickými nápojmi.Práva duševného vlastníctvaVanuatu prijalo v rokoch 2000, 2003 a 2008 právne predpisy týkajúce sa rozličných kategórií práv duševného vlastníctva s cieľom zabezpečiť súlad s Dohodou TRIPS a zaviazalo sa prijať zostávajúce potrebné právne predpisy. Plné vykonávanie záväzkov stanovených Dohodou TRIPS si vyžaduje prechodné obdobie do 1. decembra 2012, pričom Vanuatu predložilo časový harmonogram plnenia jednotlivých krokov. Vanuatu potvrdilo, že počas prechodného obdobia, sa bude uplatňovať národné zaobchádzanie a doložka najvyšších výhod podľa súčasných platných právnych predpisov.III. ODPORÚČANIEKomisia predkladá podmienky vstupu Vanuatskej republiky do WTO na schválenie Rade a považuje tieto podmienky za vyrovnaný a ambiciózny súbor záväzkov týkajúcich sa otvorenia trhu, ktorý prinesie značný úžitok tak Vanuatskej republike, ako aj jej obchodným partnerom z WTO.2011/0077 (NLE)NávrhROZHODNUTIE RADYktorým sa ustanovuje stanovisko Európskej únie v rámci Generálnej rady Svetovej obchodnej organizácie k pristúpeniu Vanuatskej republiky k Svetovej obchodnej organizáciiRADA EURÓPSKEJ ÚNIE,so zreteľom na Zmluvu o fungovaní Európskej únie, a najmä na jej článok 91, článok 100 ods. 2 a článok 207 ods. 4, prvý pododsek v spojení s článkom 218 ods. 9,so zreteľom na návrh Európskej komisie,keďže:(1) Vláda Vanuatskej republiky podala 7. júla 1995 žiadosť o pristúpenie k Dohode o založení Svetovej obchodnej organizácie (WTO) v súlade s článkom XII uvedenej dohody.(2) Pracovná skupina pre vstup Vanuatskej republiky bola zriadená 11. júla 1995 s cieľom dosiahnuť dohodu o podmienkach vstupu prijateľnú pre Vanuatskú republiku a všetkých členov WTO.(3) Komisia dohodla v mene Európskej únie celý rad záväzkov týkajúcich sa otvorenia trhu zo strany Vanuatskej republiky, ktoré sú obzvlášť dôležité pre Európsku úniu.(4) Tieto záväzky sú teraz zapracované do Protokolu o vstupe Vanuatskej republiky do WTO.(5) Očakáva sa, že vstup do WTO pozitívne a dlhodobo prispeje k procesu hospodárskej reformy a udržateľnému rozvoju vo Vanuatskej republike.(6) Protokol o vstupe by sa preto mal schváliť.(7) V článku XII dohody o založení WTO sa stanovuje, že podmienky vstupu je potrebné schváliť medzi pristupujúcim členom a WTO a že konferencia ministrov WTO schváli podmienky vstupu zo strany WTO. V článku IV.2 dohody o založení WTO sa stanovuje, že v období medzi zasadnutiami konferencie ministrov vykonáva jej funkcie Generálna rada.(8) Preto je potrebné ustanoviť stanovisko Európskej únie v rámci Generálnej rady,PRIJALA TOTO ROZHODNUTIE:Jediný článok1. Stanovisko, ktoré má Európska únia zaujať v rámci Generálnej rady WTO k vstupu Vanuatskej republiky do WTO, je vstup schváliť.2. Toto rozhodnutie nadobúda účinnosť po jeho prijatí. Uverejní sa v Úradnom vestníku.V […]Za Radupredseda